google/wiki40b huggingface dataset:
Francis Hutcheson

Bakgrunn

Det er antatt at Hutcheson ble født i Drumalig på Irland i sognet Saintfield i fylket Down i det området som i dag er Nord-Irland. Han var «sønn av en presbyteriansk prest i Ulster-skotske (eller skotsk-irske) slekt som var født i Irland». Hutcheson tok sin utdannelse ved Killyleagh og dro siden til Skottland for å studere ved Universitet i Glasgow hvor han tilbrakte seks år ved å studere filosofi, klassikerne og generell litteratur, og etterpå studerte han teologi, og fikk sin akademiske grad i 1712 og deretter sin tillatelse for preke i den presbyteriansk kirke i 1716.

Karriere

Grunn av mistenkeliggjøring av hans «irske» røtter og hans tilknytning til teologen John Simson (som da var under mistanke av den skotske kirkeretten), var det lite sannsynlig at en prestestilling i Skottland ville bli en suksess. Han forlot således kirken og reiste tilbake til Irland for å søke en akademisk karriere. Han ble overtalt til å åpne et privat akademi i Dublin hvor han underviste i 10 år samtidig som han henga seg til studiet av filosofi ved siden av. I Dublin utga han anonymt Inquiry concerning Moral Good and Evil i 1725 og Essay on the Nature and Conduct of the Passions and Affections and Illustrations upon the Moral Sense i 1728. I Dublin utga han også Thoughts on Laughter (1725) som var en kritikk av Thomas Hobbes, og Observasjoner Bienes Fabel, foruten de seks brevene som ble bidratt til Hibernicus' Letters, et tidsskrift som ble utgitt i Dublin (1725–1727, 2. utg. 1734). I 1779 etterfulgte Hutcheson sin gamle lærer, Gershom Carmichael, i stolen for moralsk filosofi ved Universitet i Glasgow, og han ble den første lærer som holdt undervisningen på engelsk framfor latin. I løpet av sin tid ved universitet underviste han også Adam Smith, økonomen og filosofen, og Hutchesons innflytelse er merkbar i Smiths forfatterskap.
Hutchesons emner var metafysikk, logikk og etikk, og hans betydning er hovedsakelig knyttet til hans tenkning om etikken og blant disse hovedsakelig til hans fire essay og brevene som han utga mens han bodde i Dublin. Hans standpunkt har et negativt og et positivt aspekt; han var i sterk opposisjon til Thomas Hobbes og Mandeville, og absolutt enig med Shaftesbury, hvis navn som han stolt koblet med sitt eget på tittelsiden av de første to essayene. Hans samlede verk ble utgitt samlet i fem bind i 1772. Hutcheson mente at det var våre følelser og vår sinn som ga oss moralsk kunnskap, ikke fornuften, og at menneskene bør strebe etter et utilitaristisk prinsipp bestående av maksimal lykke, «størst mulig lykke at flest mulig». Han ble etterfulgt av den mer kjente engelske opplysningsfilosfen David Hume.
Hutcheson døde i 1746 i Glasgow, pussig nok på den samme datoen som da han ble født, 8. august.
Røsthavet

Røsthavet er et sund, eller snarere et havområde, i Nordland fylke. Det ligger mellom Værøy i nord, Røst i sør, Norskehavet i vest og Vestfjorden i øst. Avstanden mellom Værøy og Røst er rundt 20 kilometer. Røsthavet er relativt grunt, og dybden varierer fra rundt 70-100 meter på midten til mindre enn 50 meter nær de to øygruppene. 
Havstykket er tildels meget fiskerikt, og gjennom tidene har fiskeriene her dannet grunnlaget for bosetningen på Røst.
Den andre liberiske borgerkrigen

Den andre liberiske borgerkrigen startet i 1999 da opprørsgruppen Liberians United for Reconciliation and Democracy (LURD), støttet av myndighetene i nabolandet Guinea, begynte å ta kontroll over nordre Liberia. Tidlig i 2003 vokste en annen opprørsgruppe, Movement for Democracy in Liberia (MODEL), frem i sørlige Liberia.
I juni-juli 2003 hadde president Charles Taylor kun kontroll over en tredjedel av landet. Hovedstaden Monrovia ble beleiret av LURD, en beleiring som kostet mange sivile livet, og tusenvis av mennesker ble fordrevet fra hjemmene sine.
29. juli 2003 gikk LURD med på våpenhvile, og ECOWAS sendte inn fredsbevarende styrker fra Nigeria. Fredsavtalen Accra Comprehensive Peace Agreement ble fremforhandlet og signert i Accra i Ghana den 18. august. President Taylor gikk av allerede 11. august og flyktet til Nigeria. 14. august ble beleiringen av Monrovia opphevet, og 200 amerikanske soldater ble sendt inn for å støtte de vestafrikanske fredsstyrkene.
Fredsbevegelsen Women of Liberia Mass Action for Peace regnes som viktige for at en fredsavtale ble inngått. De klarte blant annet å presse Charles Taylor til å delta på fredsforhandlingene, de demonstrerte utenfor forhandlingslokalene i ukevis, og da forhandlingene så ut til å mislykkes barrikaderte de forhandlingslokalene og ga klar beskjed om at de ikke ville flytte seg før forhandlingspartene tok samtalene mer på alvor. Over 3000 kristne og muslimske kvinner deltok i bevegelsen, som utøvet et kontinuerlig press på forhandlingspartene gjennom den skjøre prosessen med å få fremforhandlet en fredsavtale.
Gjennom FNs resolusjon 1509 utstedt 19. september, ble den fredsbevarende styrken UNMIL opprettet, og 1. oktober ble de første fredsbevarende styrkene i landet innlemmet i FN-styrken. Frem til presidentvalget i 2005 ble landet styrt av en overgangsregjering.
Bolærne

Bolærne er en øygruppe i Ytre Oslofjord utenfor Nøtterøy, består av Vestre Bolæren, Midtre Bolæren og Østre Bolæren, i tillegg til om lag 40 mindre øyer, holmer og skjær. Øyene har et samlet areal på 2,6 km². Mesteparten av Bolærne inngår i Færder nasjonalpark.

Historie

Bosetningen på Bolærne går ifølge skriftlige kilder tilbake til 1600-tallet. Midtre Bolærne er den største av øyene og hadde midt på 1800-tallet 33 fastboende. Frem til 1916 lå øyene under Jarlsberg hovedgård. Da ble Bolærne kjøpt av Forsvaret i forbindelse med utbygging av festningsanlegg i Ytre Oslofjord, og Bolærne fort ble etablert. Under andre verdenskrig opprettet tyskerne en fangeleir for russiske krigsfanger, og fangene som døde ble også begravet her. Nøtterøy kommune overtok Midtre Bolærne i 2004.

Navnet

Navnet Bolæren (Bolærne som flertallsform) kommer antagelig av borđ, som betyr «kant» slik som man ellers bruker en bord langs kanten på en duk, men her ment som en høy kant mot havet.
Oslo sanitetsforening

Oslo sanitetsforening (OSF) er en ideell, humanitær organisasjon.
Foreningen har adresse Solskinnsveien 12 i Oslo. OSF er en underorganisasjon av Norske Kvinners Sanitetsforening (NKS), og hører som lokalforening inn under NKS Oslo fylke. Medlemmer av NKS kalles gjerne sanitetskvinner.

Virksomhet

Kvinners helse har vært sentralt i organisasjonens arbeid, med fokus på omsorg i nærmiljøet. Av prosjektene OSF arbeider med pr. 2017 er Foreningen Home-Start Familiekontakten og Kvinneprat på Tvers.

Historie

Foreningen ble etablert i 26. februar 1896 som Norske Kvinners Sanitetsforening (NKS). I 1911 ble OSF skilt ut som egen lokal forening under navnet Kristiania sanitetsforening.

Institusjonsdrift

OSF driver og har drevet en rekke institusjoner. Blant disse er Grefsen Folkesanatorium fra 1909 til 1970, og Oslo sanitetsforenings Utdanningssenter som begynte som sykepleierskole allerede i 1898, og fra 1963 til 2008 var Oslo sanitetsforenings sykepleierskole. I 2008 overtok Oslo kommune driften av sykepleierskolen. OSF drev også Oslo Sanitetsforenings Revmatismesykehus fra 1938 til driftsnedleggelsen i 2000.
Pr. 2017 driver OSF skolen og barnevernsinstitusjonen Brusetkollen i Asker.

Eiendomsselskap

OSF har også eget eiendomsselskap, OSF Eiendom AS som administrerer eiendommene.
Axident

Tidlig liv og utdanning

Axident ble født i Drøbak, Norge. Han startet musikkarrieren som duoen Albino Superstars, med Fridtjof Støre. Duoens første single var «Popular». Albino Superstars utga fire låter i Norge mellom 2007-2009. I 2005 bestemte han seg for å studere musikk og produksjon. Det gjorde han på skolen Liverpool Institute for Performing Arts, som forøvrig ble startet opp av tidligere Beatles medlem, Paul McCartney.

Karriere

Axident startet å produsere musikk for avgangselever på videregående skoler som feiret russetiden. Kjent som russelåter. Axident ble en populær produsent for hans mange bidrag innen russelåter. Her fikk han mye erfaring med å produsere musikk.
Det var russelåtene som fikk fart på karrieren, og han reiste til Nashville med intensjon om å fortsette musikk karrieren i USA. Der ble han kjent med Ron Moss fra Universalselskapet, Rondor Music. Etter at de to ble bedre kjent og Moss forsto hvilket musikktalent Axident var, fly Moss han til Los Angeles og satte han i arbeid ved Rondor Music. Axident signerte en kontrakt med Rondor Music i 2010. Etterhvert begynte han å skrive og produsere sanger for artister som Semi Precious Weapons, Wallpaper og Far East Movement. Låten «Turn Up The Love» med Far East Movement ble en kjempesuksess, og solgte til 2× platina i Australia. I 2011 ble Axident medgrunnlegger av Honua Music LLC, som er et musikk publisering og management selskap sammen med Ron Moss. I 2012 avsluttet Axident kontrakten med Rondor Music for å signere en hybrid avtale mellom Honua Music og Artist Publishing group (APG). Etter hans suksess som produsent, ved blant annet å ha produsert to singler for Far East Movement. Fikk Jason Derulo og Snoop Dogg interesse for Schullers musikk, noe som ble til singelen «Wiggle» med co-produsent Ricky Reed.
Schuller forklarte til magasinet Music Connection i 2017 hvorfor han valgte navnet Axident. Der sa han følgende «Jeg er egentlig ikke teknisk god på hva jeg gjør, og jeg tror det er sjarmen i det. Jeg er fryktløs i den forstand at jeg vil prøve alt. Jeg er ikke god til å gjøre ting med vilje, men jeg er veldig god til å fange den rette feilen. Det er bakgrunnen for navnet.»
Clea DuVall

Personlig liv

Clea DuValls oppvekst ble preget av foreldrenes skilsmisse. I årene på Los Angeles High School of the Arts måtte hun jobbe ved siden av skolen for å kunne leve ut sitt bohêmliv. Dette førte til at hun gikk glipp av store deler av undervisningen og at forlot skolen med et svakt vitnemål. Omtrent samtidig begynte DuVall å røyke, som en følge av livssituasjonen, og i dag er hun en stor kjederøyker. Hun har ikke noe slektskap med skuespilleren Robert DuVall.

Skuespilleren

Cleas første roller var hovedsakelig småroller i TV- og lavbudsjettfilmer. Hennes første store rolle fikk hun i The Faculty av Robert Rodriguez fra (1998) hvor hun spilte gotheren «Stokes» sammen med bl.a. Elijah Wood. Rollen som «Stokes» er typisk for hennes rollefigurer. De er tøffe outsidere som både kan virke forstyrrede og på kanten, men som på sin egne bisarre måter er både sjarmerende og «snille». En lignede rolle hadde hun også som den lesbiske «Graham» i But I`m a Cheerleader fra 1999.
I dramaet Girl, Interrupted følger DuVall opp ousiderimaget og forsterker det ytterligere som den psykisk ustabile «Georgina Tuskin». I denne filmen spilte hun sammen med flere kjente skuespillere, som Angelina Jolie, Winona Ryder, Brittany Murphy og Whoopi Goldberg. Etter dette har hun spilt i flere kritikerroste filmer, som 21 Grams og Identity.
Modalen-Eksingedalen Billag

Modalen-Eksingedalen Billag AS (MEB) er et rutebilselskap hjemmehørende på Eidslandet i Vaksdal. Kommunene Modalen og Vaksdal er blant de største eierne.
Billaget har ruter i Modalen og Vaksdal kommuner, og kjører ruter på kontrakt med Skyss til Romarheim/Ostereidet. I sør kjører billaget ruter til Dale stasjon i korrespondanse med Vy. Selskapet driver også godstransport og turbusskjøring, utfører snøbrøyting, og verkstedet på Eidslandet utfører oppdrag for eksterne kunder. Videre har billaget drosjeløyve i sitt område.
Modalen-Eksingedalen Billag L/L ble stiftet 1. januar 1977 etter en fusjon mellom selskapene Modalen Billag L/L og Eksingedalsruta L/L. I 2007 var selskapets rutebildrift truet av anbud, men selskapet klarte å vinne anbudet mot Tide Buss og Veolia Transport Sør, og utfører trafikken i sitt tidligere ruteområde og litt til fra 16. august 2008. I 2015 var det på ny tid for anbudskonkurranse om ruteområdet, og selskapet kunne i november skrive kontrakt for ni år fra 2016 til 2025.
Modalen-Eksingedalen Billag er det siste gjenværende «gamle» ruteselskapet i Hordaland som ikke har gått inn i transportgiganten Tide eller mistet trafikken sin på grunn av anbud.
Fransk mesterskap i terrengløp 1893

Fransk mesterskap i terrengløp 1893 ble arrangert 26. mars 1893, i Parc de Saint-Cloud i Paris. Dette var det femte franske mesterskapet i terrengløp som ble arrangert.
Bloggosfære

Bloggosfære (fra engelsk blogosphere) er en kollektiv betegnelse for blogger som et community/nettfellesskap eller som et sosialt nettverk. Mange blogger er sterkt tilknyttet hverandre med lenker og med gjensidige referanser til hverandres tekster eller filmklipp. På grunn av dette har sammenkoblede blogger skapt sin egen subkultur.
Iblant benyttes termen med bestemt artikkel, bloggosfæren, og forstås da likesom ett virtuelt samfunn av blogger som vokste frem på Internet i 2000-tallets første år. Ettersom antallet blogger har økt markant siden særlig 2005 kan man snarere dele inn bloggosfæren i flere frittstående bloggosfærer ettersom de retter seg mot forskjellige målgrupper og behandler forskjellige intresseområder og emner.
MS «Hekla»

MS «Hekla» var et emigrantskip, bygget i 1881 av Kockums mekaniske verksted i Malmö for Thingvalla-linjen. Skipet, på 2788 BRT, var 340 fot langt og 42 fot bredt.
Den 25. mars 1882 forlot skipet København på sin jomfrutur til Kristiania.
Skipet hadde en kapasitet på 12 passasjerer på første klasse, 16 på andre og 600 på tredje klasse.

Forlis

I en tid hvor mange mennesker søkte for en bedre skjebne i Amerika, satte et fartøy punktum for sin egen korte historie utenfor Vestfold fylke. Det danske emigrantskipet «Hekla» strandet på Sydostgrunnen utenfor Sandefjord i Vestfold lørdag den 15. februar 1883, mindre enn ett år etter jomfruturen.
Polens forsvar

Siły Zbrojne Rzeczypospolitej Polskiej, Polens forsvar eller (Wojsko Polskie) på polsk, består av tre våpengrener – Hæren, Luftforsvaret, Marinen og Spesialstyrker. Navnet har vært i bruk siden tidlig på 1800-tallet, men det moderne polske forsvaret ble opprettet ved slutten av første verdenskrig.
Den polsk-sovjetiske krig 1919–21 var den nye styrkens første ilddåp.  Under andre verdenskrig ble polske styrker nedkjempet av tyske og sovjetiske styrker, men mange polakker kom seg ut av landet og kjempet videre på alliert side, i tillegg til partisanstyrker i landet.  Etter krigen ble et nytt forsvar organisert av Sovjetunion som en del av Warsawapakten.
Etter at den kalde krigen var over gikk Polen inn i NATO, og er i 2009 inne i et større moderniseringsprogram, hvor blant annet verneplikten i praksis avskaffes og styrken skal bli profesjonell.

Organisasjon

Forsvaret er administrert av forsvarsdepartementet (Ministerstwo Obrony Narodowej, ledet av minister Tomasz Siemoniak.  Øverste leder for forsvaret er Polens president.
Den 10. april 2010 omkom seks av de syv øverste militære i det polske forsvaret i Smolensk-ulykken. Blant de omkomne var den øverste lederen, Polens president Lech Kaczyński, og den militære lederen general Franciszek Gągor.
Polens fire forsvarsgrener Wojska Lądowe, Siły Powietrzne,  Marynarka Wojenna og Wojska Specjalne.  Forsvaret har til sammen 124 000 aktive personell (2008), i tillegg til 234 000 reservister.
Paranyssicus

Utseende

Middelsstore, slanke, blankt rødbrunlige trebukker, dekkvingene med to par store, runde, gulhvite flekker. Antennene er noe kraftige og lengre enn kroppen, i alle fall de midtre leddene med skarpe pigger i spissen. Pronotum er tønneformet. Dekkvingene er noe avsmalnende bakover og ender i en lang tann. Beina er nokså lange, lårene litt fortykkede.

Levevis

Larvene lever i død ved, mest av løvtrær.

Utbredelse

Artene er kjent fra Fransk Guyana, Brasil, Bolivia og Peru.
Australian Open 1997

Australian Open 1997 ble arrangert i Melbourne 13. – 27. januar. Australian Open er en Grand Slam-turnering i tennis. Singleturneringen for herrer ble vunnet av amerikaneren Pete Sampras og dameturneringen ble vunnet av Martina Hingis fra Sveits.
Richard J.A. Talbert

Liv og virke

Talbert fikk sin utdannelse ved Corpus Christi College ved University of Cambridge, hvor han fikk sin doktorgrad i 1972. Talbert var ansatt i fakultetene ved Queens University, Belfast og McMaster University i Ontario, Canada. Talbert er en ledende forsker på antikkens geografi og området rundt Middelhavet. Talbert er leder av rådet for Ancient World Mapping Center, som er basert ved University of North Carolina, hvor han også er ansatt som professor. Blant hans vitenskapelige arbeider er sammenstillingen av Barrington Atlas av den greske og romerske verden (Princeton, 2000), som han ble tildelt Association of American Publishers Award i 2000 for, for beste faglige eller vitenskapelig flerbinds oppslagsverk i humaniora.
Aegosthetini

Utseende

Middelsstore til store (13-33 millimeter), kraftige oldenborrer. Forkroppen er kraftig hårete, hårene på bakkroppen korte. Kroppsformen er oval. Hannene har svært lange antenneblader. På farge er hode og pronotum gjerne svarte, dekkvingene rødbrune.

Utbredelse

Gruppen er utbredt i det sørlige Afrika.
Seiling under Sentralamerikanske og karibiske leker 2002

Seiling under Sentralamerikanske og karibiske leker 2002. Seiling var en av flere sporter i de nittende sentralamerikanske og karibiske leker som ble arrangert i San Salvador i El Salvador i perioden 19. til 30. november 2002. Det var niende gangen som seiling var med i de sentralamerikanske og karibiske leker. Det ble konkurrert i fem klasser.
Norsk (skolefag)

Norsk er et obligatorisk gjennomgående fag i norsk grunnskole og videregående skole. Faget skal gi eleven kunnskaper i skriftlig og muntlig norsk språk, samt språkhistorie, litteraturhistorie og andre sider ved faget.  
Det undervises i både hovedmål og sidemål, det vil si bokmål og nynorsk, der plasseringen av målformene avgjøres dels av kommunens valg av målform og dels av enkeltelevers preferanser. Med dette menes det at elever selv kan velge hvilket mål de vil ha som hovedmål. Elever som ikke ønsker sidemål kan klage til ordføreren i sin kommune, og med det slippe opplæring i dette. For elever som er fritatt fra undervisning og eksaminering i sidemål gis det opplæring i norsk som andrespråk, eventuelt morsmålsundervisning. Slikt fritak gis til elever med minoritetsspråklig bakgrunn, inkludert norskfødte elever der en av eller begge foreldre har et annet morsmål og bruker dette i hjemmet, og til elever som på grunn av lese- og skrivevansker eller andre lærevansker trenger ekstra undervisning i hovedmål for å kunne mestre grunnleggende ferdigheter i faget.

Grunnskole

I grunnskolen gis det standpunktkarakter (avgangskarakter) i norsk hovedmål skriftlig, norsk sidemål skriftlig og norsk muntlig. Elever som er fritatt for sidemål får dette anført på vitnemålet. Elever kan trekkes ut til å avlegge avsluttende grunnskoleeksamen i norsk, skriftlig og/eller muntlig. Skriftlig eksamen avlegges over to dager, med hovedmål en dag og sidemål den andre, eventuelt hovedmål begge dager dersom eleven er fritatt fra sidemålseksaminering. Skriftlig eksamen blir utarbeidet og sensurert sentralt. Muntlig eksamen blir utarbeidet og sensurert lokalt.

Videregående skole

I den videregående skolen gis det etter Vg2 yrkesfaglige utdanningsprogram to standpunktkarakterer i faget: Én i norsk hovedmål skriftlig og én i norsk muntlig. Etter Vg3 studieforberedende utdanningsprogram samt etter Vg3 påbygging til generell studiekompetanse gis det tre standpunktkarakterer: Én i norsk hovedmål skriftlig, én i norsk sidemål skriftlig og én i norsk muntlig.
Etter Vg2 yrkesfaglige utdanningsprogram kan elevene trekkes ut til skriftlig eksamen i norsk hovedmål. Skriftlig eksamen blir utarbeidet og sensurert lokalt. Elevene kan også trekkes ut til muntlig eksamen i norsk. Også muntlig eksamen blir utarbeidet og sensurert lokalt. Eksamen omfatter hele faget (112 timer).
Etter Vg3 studieforberedende utdanningsprogram og Vg3 påbygging til generell studiekompetanse skal elevene skal opp til skriftlig eksamen i norsk hovedmål. Elevene kan også trekkes ut til skriftlig eksamen i norsk sidemål. Skriftlig eksamen blir utarbeidet og sensurert sentralt. Elevene kan i tillegg trekkes ut til muntlig eksamen i norsk. Muntlig eksamen blir utarbeidet og sensurert lokalt. Eksamen omfatter hele faget (393 timer).
Kijev vannkraftverk

Kijev vannkraftverkved Kijev-demningen er to integrerte vannkraftverk ved byen Kijev, som får vannkraft fra en egen jordfyllingsdam i elva Dnepr i Ukraina. Deler av produksjonen kommer fra et pumpekraftverk og deler fra et tradisjonelt vannkraftverk 25 km nedenfor pumpeverket. Vannføringen fra demningen er 14.440 m³/sek, og vertikal fallhøyde inntil 12,0 meter. Pumpekraftverket bruker det oppdemmede reservoaret på 3 km³ til vannkraftverket som sitt nedre reservoar. Totaleffekten er 603 MW.
Det tradisjonelle vannkraftverket har en installert effekt på 378 MW fordelt på 20 turbiner, mens pumpekraftverket yter 235 MW (netto 135 MW) fordelt på 6 turbiner. Årsproduksjonen er inntil 625 GWt elektrisk kraft. Damanlegget stod ferdig i 1968, mens pumpekraftverket stod ferdig i 1972. Demningen har sluser for elvetrafikk.
Courtenay (British Columbia)

Courtenay er en by og kommune på østsiden av øyen Vancouver Island i Britisk Columbia, Canada. I 2006 hadde byen 21.940 innbyggere Det er det største tettstedet i området Comox Valley. Courtenay er 4 kilometer vest fra Comox, 7 km nordøst fra Cumberland, 5 km nordvest fra Royston og 108 km nord for Nanaimo. Byen er endestasjon for jernbanen Southern Railway of Vancouver Island.
Nayib Bukele

Bakgrunn

Bukele har palestinske aner. Han er sønn av Armando Bukele Kattan, som selv var sønn av en muslimsk innvandrer fra Betlehem. Faren var en framgangsrik forretningsmann og familien har vært aktiv i en rekke selskaper. Moren, Olga Marina Ortez, er katolikk. Selv har Bukele oppgitt at han ikke tilhører noen religion, selv om han tror på Gud. Han er gift med Gabriela Rodríguez de Bukele, som har jødiske forfedre.
Bukele begynte å studere juss ved Universidad Centroamericana José Simeón Cañas, men avbrøt studiene for å arbeide i familiens bedrifter. Han har vært direktør i flere foretak.

Politisk virke

I 2011 engasjerte Bukele seg politisk ved å stille til valg som ordfører i byen Nuevo Cuscatlán i La Libertad sørvest for hovedstaden San Salvador. Partiet han stilte for var Frente Farabundo Martí para la Liberación Nacional (FMLN). I 2015 ble Bukele valgt til ordfører i San Salvador som representant for samme parti, men etter konflikt med partiledelsen ble han ekskludert fra FMLN i 2017. Han lanserte bevegelsen Nuevas Ideas, men fikk den ikke registrert som politisk parti i tide til å stille som presidentkandidat for bevegelsen. Bukele valgte da i stedet å gå med i høyrepartiet Gran Alianza por la Unidad Nacional (GANA), et utbryterparti fra Alianza Republicana Nacionalista (ARENA).
Gjennom det etablerte partiet GANA kunne Bukele stille ved presidentvalget i 2019. Valgkampen fokuserte på kampen mot korrupsjon. Bukele vant valget i første valgomgang mot kandidater fra venstresidens Frente Farabundo Martí para la Liberación Nacional (FMLN) og høyresidens Alianza Republicana Nacionalista (ARENA), de to partiene som har dominert salvadoransk politikk siden 1990-årene. Med Bukele som presidentkandidat vant GANA valget med 53,1 % av stemmene. GANA fikk 11 av 84 seter i El Salvadors lovgivende forsamling, slik at Bukele ikke fikk en majoritet å støtte seg på der for sin politikk.
Før presidentinnsettelsen 1. juni 2019 sa Bukele at han ville bryte med den venstreorienterte utenrikspolitikken til forgjengeren i presidentembetet, Salvador Sánchez Cerén, og i stedet prioritere forholdet til USA. Han sa også at han ville bekjempe korrupsjon og voldelige gjenger.